钦定古今图书集成/明伦汇编/氏族典/第523卷 > 薛廷宠
## 钦定古今图书集成/明伦汇编/氏族典/第523卷 > 薛廷宠

按《福清县志》：“廷宠，字汝承，福清人。嘉靖间进士。以行
人选吏科给事中。会朝鲜以嗣位请命往册封之还擢都给事中。在谏垣，慷慨好直言，无忌避。所劾奏诸
大臣，皆当时用事者。时严嵩恣作威福，少有言涉其
身者，不令之碎首不已，独廷宠斥其奸回不遗馀力。
然嵩践揆席未温，亦不敢遽申其私憾也。未几，卒于”
官。贫无以殓，乡人为治其丧。廷宠事继母李尽孝，其
卒也，李哭之哀，闻者皆陨涕。